Svartaknuten | Hiking | Vikeså | Norway
Fjord Norway Rogaland BJERKREIM
Storrsheia, Bjerkreim
opplevbjerkreim.no
Det tar en times tid fra Storrsheia og opp til toppen. Ta gjerne med kikkert. Fantastisk utsikt fra toppen!
Svartaknuten er en flott topptur for hele familien. Fjellet ved Vikeså, på 499 meters høyde og har nydelig utsikt over Bjerkreims mange daler og fjell.
Turløype: Fra Storrsheia opp til Svartaknuten, ned til Svela. Ingen klatring, men litt ulendt. Mye bakker
Det er kortest å gå fra Storrsheia, men er godt merket og fint å gå både fra Svela og Litle Svela.
Dersom du kommer på E39 fra Vikeså tar du inn til venstre første vei etter rasteplassen på Storrsheia. Her er det en parkeringsplass rett ved tunet på gården.
Parkeringsplassen på Svela ligger første stikkvei inn til venstre på veien fra Vikeså sentrum opp mot Ognedal/Kløgetvedt.
Parkeringsplassen på Storrsheia ligger 240 meter over havet. Svartaknuten er 499 meter over havet og parkeringsplassen på Svela er 100 meter over havet. Det tar en times tid fra Storrsheia og opp til toppen. Ta gjerne med kikkert. Fantastisk utsikt fra toppen!
Turomtale: Det er god grusvei den første biten opp fra parkeringsplassen på Sultreholen/Storrsheia. Ta så til venstre i veikryss, inn på en litt grovere vei. Følg denne til toppen. Der veien går nedover mot Svela skal du ta av fra veien og oppover på sti etter røde merker. Det er omtrent 30 minutter å gå fra du tar av her til toppen. Det kan være litt vått på marka, men merkingene går også mellom steiner og på berg. Når du skal ned igjen og kommer til skogsveien kan du gå ned til Svela. Da går du etter merkingen på veien mot høyre etter at du har gått rundt 100 meter tilbake på veien mot Storrsheia. Her er det fin utsikt nedover mot Vikeså sentrum.
Andre tilknyttede stier: Turen tar til på en skogsvei som er knyttet til nettverk og merket stier både over til Vaule, til Vaule/Røysland, Svela og Litle Svela, så en kan gjerne gå turen med ulike start- og sluttpunkt. Selve turen fra skogsveien og opp til toppen er den samme tur/retur.